PAF รูด 8% เจอแรงขายทำกำไร หลังแรลลี่ 7 วันพุ่งเกือบ 100%
PAF ร่วงหนัก 8% แตะระดับ 2.82 บาท คาดนักลงทุนแห่เทขายทำกำไร หลังราคาหุ้นขึ้นยาว 7 วันกว่า 95% โดยไม่มีปัจจัยสนับสนุนชัดเจน
PAF ร่วงหนัก 8% แตะระดับ 2.82 บาท คาดนักลงทุนแห่เทขายทำกำไร หลังราคาหุ้นขึ้นยาว 7 วันกว่า 95% โดยไม่มีปัจจัยสนับสนุนชัดเจน
14 ต.ค. 2564

ผู้สื่อข่าวรายงานว่า ราคาหุ้น บริษัท แพนเอเซียฟุตแวร์ จำกัด (มหาชน) หรือ PAF ณ เวลา 10:12 น. อยู่ที่ระดับ 2.82 บาท ลบ 0.24 บาท หรือ 7.84% สูงสุดที่ระดับ 3.10 บาท ต่ำสุดที่ระดับ 2.80 บาท ด้วยมูลค่าการซื้อขาย 207.68 ล้านบาท

โดยคาดว่าปัจจัยที่ส่งผลให้ราคาหุ้น PAF ปรับตัวลดลงในวันนี้ มาจากแรงเทขายทำกำไร หลังจากที่ก่อนหน้านี้ปรับตัวเพิ่มขึ้นมาอย่างต่อเนื่อง 7 วันทำการ โดยไม่มีปัจจัยสนับสนุนที่ชัดเจน ตั้งแต่ราคาปิดที่ระดับ 1.57 บาท เมื่อวันที่ 1 ต.ค.64 จนถึงระดับ 3.06 บาท เมื่อวันที่ 12 ต.ค.64 คิดเป็นการปรับตัวขึ้นมา 1.49 บาท หรือ 95%